ข้อบัญญัติองค์การบริหารส่วนตำบลภูห่านข้อบัญญัติองค์การบริหารส่วนตำบลภูห่านเรื่องการบริหารกิจการประปาองค์การบริหารส่วนตำบลภูห่าน พ.ศ. ๒๕๕๗[๑] โดยที่เป็นการสมควรตราข้อบัญญัติการบริหารกิจการประปาองค์การบริหารส่วนตำบลภูห่าน พ.ศ. ๒๕๕๗ ในเขตองค์การบริหารส่วนตำบลภูห่านอาศัยอำนาจตามความในมาตรา ๗๑ และมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทย ว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลภูห่าน โดยได้รับความเห็นชอบจากสภาองค์การบริหารส่วนตำบลภูห่านและนายอำเภอสีชมพูจึงตราข้อบัญญัติองค์การบริหารส่วนตำบลภูห่านไว้ ดังต่อไปนี้การบริหารกิจการประปาองค์การบริหารส่วนตำบลภูห่าน หมายความว่ากิจการประปาทั้งหมดในเขตองค์การบริหารส่วนตำบลภูห่าน ที่ได้ดำเนินการจัดสร้างเองและให้หมายความรวมถึงกิจการประปาที่ส่วนราชการต่าง ๆ ได้โอนกิจการประปาให้องค์การบริหารส่วนตำบลภูห่านเป็นผู้ดูแลรักษา ต่อเติมซ่อมบำรุง ทั้งการดูแลด้านผลประโยชน์และอำนาจบริหารจัดการให้กับองค์การบริหารส่วนตำบลภูห่านข้อ ๑ ข้อบัญญัตินี้ เรียกว่าข้อบัญญัติองค์การบริหารส่วนตำบลภูห่าน เรื่อง การบริหารกิจการประปาองค์การบริหารส่วนตำบลภูห่านพ.ศ. ๒๕๕๗ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลภูห่านตั้งแต่วันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลภูห่าน แล้ว๗ วันข้อ ๓ บรรดา กฎ ประกาศระเบียบ หรือคำสั่งอื่นใดในส่วนที่ขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้คณะกรรมการบริหารกิจการประปา หมายความว่าคณะทำงานในการดูแลรักษาวางระเบียบกฎเกณฑ์ในการบริหารกิจการประปาตามข้อบัญญัตินี้เจ้าพนักงาน หมายความว่า สมาชิกสภาองค์การบริหารส่วนตำบลภูห่านนายกองค์การบริหารส่วนตำบลภูห่าน รองนายกองค์การบริหารส่วนตำบลภูห่านเลขานุการนายกองค์การบริหารส่วนตำบลภูห่านและพนักงานส่วนตำบลภูห่านและผู้ที่นายกองค์การบริหารส่วนตำบลภูห่านได้มอบหมายผู้ใช้น้ำ หมายความว่า บุคคล หน่วยงาน หรือสถานประกอบการที่ได้ยื่นคำขอใช้น้ำ ซึ่งได้ทำสัญญาการใช้น้ำประปาไว้กับองค์การบริหารส่วนตำบลภูห่านและยินยอมปฏิบัติตามข้อตกลงและเงื่อนไขขององค์การบริหารส่วนตำบลภูห่านการงดจ่ายน้ำ หมายความว่า การที่การประปาองค์การบริหารส่วนตำบลภูห่านงดจัดส่งหรือจำหน่ายน้ำให้แก่ผู้ใช้น้ำเพื่อวัดปริมาณน้ำมาตรวัดน้ำ หมายความว่า เครื่องมือหรืออุปกรณ์ที่การประปาองค์การบริหารส่วนตำบลภูห่านได้ติดตั้งให้กับผู้ใช้น้ำเพื่อวัดปริมาณน้ำเครื่องกั้นน้ำ หมายความว่า ประตูน้ำที่ติดตั้งอยู่หน้ามาตรวัดน้ำซึ่งใช้สำหรับปิดและเปิดน้ำที่ติดตั้งมาตรวัดน้ำ หมายความว่าสถานที่ที่การประปาองค์การบริหารส่วนตำบลภูห่านกำหนดให้ติดตั้งมาตรวัดน้ำและเครื่องกั้นน้ำท่อภายใน หมายความว่า ท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอก หมายความว่าท่อที่ต่อจากท่อจ่ายน้ำของการประปาองค์การบริหารส่วนตำบลภูห่านไปเชื่อมกับมาตรวัดน้ำค่าบริหารทั่วไป หมายความว่า ค่าบริการในการบำรุงรักษาซ่อมแซมหรือเปลี่ยนมาตรวัดน้ำ ท่อภายนอกและอุปกรณ์อื่น ๆข้อ ๕ ผู้มีความประสงค์จะขอใช้น้ำจากการประปาองค์การบริหารส่วนตำบลภูห่านต้องยื่นคำขอติดตั้งประปาที่องค์การบริหารส่วนตำบลภูห่านกำหนด โดยยื่นต่อเจ้าพนักงานท้องถิ่นและต้องได้รับการพิจารณาอนุญาตก่อนจึงจะต่อน้ำใช้ได้ข้อ ๖ ผู้ใช้น้ำทุกรายจะต้องใช้น้ำผ่านมาตรวัดน้ำและเสียค่าน้ำตามอัตราที่ทางประปาองค์การบริหารส่วนตำบลภูห่าน กำหนดตารางอัตราค่าน้ำประปาช่วงการใช้ลบ.ม. / เดือนประเภทผู้ใช้น้ำหมายเหตุที่อยู่อาศัย และอื่น ๆอุตสาหกรรมและธุรกิจบาท / ลบ.มสตางค์ / ลิตรบาท / ลบ.มสตางค์ / ลิตร๐ - ๓๐๕.๐๐๐.๕๐๗.๐๐๐.๗๐๐๓๑- ๔๕๖.๐๐๐.๖๐๘.๐๐๐.๘๐๐๔๖ ๖๐๗.๐๐๐.๗๐๙.๐๐๐.๙๐๐๖๑ ๗๕๘.๐๐๐.๘๐๑๐.๐๐๑.๐๐๐๗๖ ๙๐๙.๐๐๐.๐๙๑๑.๐๐๑.๑๐๐๙๑ ๑๐๕๑๐.๐๐๑.๐๐๑๒.๑๐๑.๒๐๐๑๐๕ ขึ้นไป๑๑.๐๐๑.๑๐๑๕.๐๐๑.๕๐๐ข้อ ๗ การต่อท่อแยกจากท่อใหญ่จนถึงมาตรวัดน้ำผู้ใช้น้ำจะต้องทำตามแบบที่การประปาองค์การบริหารส่วนตำบลภูห่าน กำหนดและผู้ใช้น้ำจะต้องออกค่าใช้จ่าย ค่าท่อ อุปกรณ์มิเตอร์วัดน้ำเองทั้งหมดโดยจัดหาเองอาจจะให้การประปาองค์การบริหารส่วนตำบลภูห่าน จัดหาโดยผู้ใช้น้ำออกค่าใช้จ่ายข้อ ๘ มาตรวัดน้ำจะต้องติดตั้งไว้โดยเปิดเผยในตอนต้นทางในสถานที่ของผู้ใช้น้ำ ณที่ซึ่งจะตรวจสอบและจดจำนวนน้ำได้ง่ายข้อ ๙ ห้ามผู้ใช้น้ำทำการแก้ไขเปลี่ยนแปลงหรือย้ายที่ติดตั้งมาตรวัดน้ำโดยไม่ได้รับอนุญาตจากการประปาองค์การบริหารส่วนตำบลภูห่านไปตามวิธีการที่การประปาองค์การบริหารส่วนตำบลภูห่านกำหนดข้อ ๑๐ เมื่อผู้ใช้น้ำเลิกใช้น้ำหรือย้ายที่อยู่หรือโอนให้ผู้อื่นใช้น้ำต้องแจ้งให้การประปาองค์การบริหารส่วนตำบลภูห่านทราบก่อนล่วงหน้าอย่างน้อย ๓ วันข้อ ๑๑ ผู้ที่เข้ามาอยู่ใหม่ในอาคารนั้นถ้าประสงค์จะใช้น้ำต้องแจ้งความจำนงขอใช้น้ำเป็นลายลักษณ์อักษรต่อการประปาองค์การบริหารส่วนตำบลภูห่านมิฉะนั้นจะต้องรับผิดชอบในจำนวนหนี้ที่คนเก่าค้างชำระอยู่ข้อ ๑๒ ผู้ใช้น้ำจะต้องไม่นำน้ำประปาที่การประปาองค์การบริหารส่วนตำบลภูห่านจัดส่งให้ไปขายหรือจำหน่ายยกเว้นแต่จะได้รับอนุญาตจากการประปาองค์การบริหารส่วนตำบลภูห่านข้อ ๑๓ ผู้ใช้น้ำจะต้องไม่ใช้เครื่องสูบน้ำหรือเครื่องมืออื่นใดสูบน้ำโดยตรงจากท่อจ่ายน้ำของการประปาองค์การบริหารส่วนตำบลภูห่านข้อ ๑๔ ผู้ใช้น้ำจะต้องไม่ทำการปลูกสร้างต่อเติมโรงเรือน สิ่งปลูกสร้างอื่นใด หรือกระทำการใด ๆ อันอาจเกิดความเสียหายหรือเป็นอุปสรรคต่อระบบส่งน้ำประปา การบำรุงรักษามาตรวัดน้ำ ตลอดจนอุปกรณ์นั้น ๆเว้นแต่ได้ทำความตกลงกับการประปาองค์การบริหารส่วนตำบลภูห่านหากผู้ใช้น้ำกระทำการใด ๆ ตามวรรคหนึ่งโดยมิได้ทำความตกลงกับการประปาองค์การบริหารส่วนตำบลภูห่านผู้ใช้น้ำยินยอมให้การประปาองค์การบริหารส่วนตำบลภูห่านทำการรื้อถอนมาตรวัดน้ำท่ออุปกรณ์ หรือกระทำการใด ๆ ได้ตามสมควรแก่กรณีโดยไม่ต้องชดใช้ค่าเสียหาย และผู้ใช้น้ำยินยอมเสียค่าใช้จ่ายเพื่อการนั้นข้อ ๑๕ การประปาองค์การบริหารส่วนตำบลภูห่านทรงไว้ซึ่งสิทธิที่จะงดการส่งน้ำในเวลาใดเวลาหนึ่งเป็นการชั่วคราวโดยไม่ต้องแจ้งเหตุผลเมื่อเห็นเป็นการจำเป็นข้อ ๑๖ หากผู้ใดกระทำการใด ๆที่ทำให้ทรัพย์สินของการประปาองค์การบริหารส่วนตำบลภูห่านเสียหายจะเป็นด้วยเหตุบังเอิญหรือเจตนาก็ตามหากมีหลักฐานยืนยันได้ผู้นั้นจะต้องชดใช้ค่าเสียหายทั้งหมดให้แก่การประปาองค์การบริหารส่วนตำบลภูห่านข้อ ๑๗ หากผู้ใดมีเจตนาขโมยน้ำใช้โดยไม่ผ่านมาตรวัดน้ำหรือใช้น้ำก่อนที่จะได้รับความยินยอมจากการประปาองค์การบริหารส่วนตำบลภูห่านจะต้องถูกงดจ่ายน้ำทันทีข้อ ๑๘ การต่อท่อประปาจากท่อจ่ายน้ำที่ติดตั้งมาตรวัดน้ำรวมทั้งการติดตั้งมาตรวัดน้ำและเครื่องกั้นน้ำตลอดจนอุปกรณ์อื่น ๆพร้อมทั้งการกำหนดขนาดของสิ่งเหล่านี้เป็นสิทธิและหน้าที่ขององค์การบริหารส่วนตำบลภูห่านข้อ ๑๙ ผู้ใช้น้ำจะต้องไม่ซ่อมแซมแก้ไขดัดแปลงหรือกระทำการอย่างหนึ่งอย่างใดกับมาตรวัดน้ำเครื่องกั้นน้ำหรือท่ออุปกรณ์ภายนอกมาตรวัดน้ำเป็นอันขาดข้อ ๒๐ บรรดาท่ออุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนท่ออุปกรณ์เครื่องกั้นน้ำภายนอกมาตรวัดน้ำรวมทั้งมาตรวัดน้ำเมื่อได้ทำการติดตั้งไว้แล้วเป็นทรัพย์สินขององค์การบริหารส่วนตำบลภูห่านข้อ ๒๑ ในกรณีมีเหตุจำเป็นผู้ใช้น้ำยินยอมให้พนักงานซึ่งมีหน้าที่เข้าไปในที่ดินอาคารหรือบริเวณอันเป็นที่อยู่อาศัยของผู้ใช้น้ำเพื่อตรวจสอบแก้ไขซ่อมแซมระหว่างพระอาทิตย์ขึ้นถึงพระอาทิตย์ตกพร้อมทั้งให้ความร่วมมืออำนวยความสะดวกในการปฏิบัติงานตามควรแก่กรณีการปฏิบัติงานของพนักงานตามวรรคหนึ่งต้องแสดงบัตรประจำตัวพนักงานเพื่อตรวจสอบข้อ ๒๒ กรณีมีการชำรุดเสียหายหรือสูญหายไม่ว่าจะเกิดเพราะจงใจหรือประมาทเลินเล่อผู้ใช้น้ำจะต้องแจ้งให้องค์การบริหารส่วนตำบลภูห่าน ทราบโดยเร็ว อย่างช้าไม่เกิน ๓วันเพื่อซ่อมแซมแก้ไขและผู้ใช้น้ำยินยอมชดใช้ค่าเสียหายรวมทั้งการขาดประโยชน์อันเกิดแก่องค์การบริหารส่วนตำบลภูห่านตามควรแก่กรณีข้อ ๒๓ กรณีองค์การบริหารส่วนตำบลภูห่านได้ทำการขุดเจาะบ่อน้ำประปาหรือติดตั้งหอถังสูงในที่ดินของเอกชนหรือส่วนราชการอื่นให้ผู้เป็นเจ้าของที่ดินมีสิทธิใช้น้ำประปาโดยไม่ต้องชำระค่าใช้จ่ายได้ไม่เกิน ๓๐หน่วย กรณีเกินให้เริ่มนับจำนวนตาม ข้อ ๖ข้อ ๒๔ จำนวนน้ำที่ได้ใช้หรือสูญเสียสิ้นเปลืองไปเกิดขึ้นภายในมาตรวัดน้ำเข้าไปไม่ว่าจะเป็นท่อชำรุดหรือด้วยเหตุใดๆ ก็ตามผู้ใช้น้ำยินยอมชำระค่าน้ำตามจำนวนที่ได้ใช้หรือตามที่สูญเสียไปตามตัวเลขที่อ่านได้หรือคำนวณได้ตามมาตรวัดน้ำข้อ ๒๕ กรณีมาตรวัดน้ำชำรุดสูญหายหรือเหตุอันไม่สามารถทำให้ทราบจำนวนน้ำที่ใช้หรือสูญเสียไปตามความเป็นจริงได้ผู้ใช้น้ำต้องยินยอมให้คิดตามจำนวนหรือวิธีการที่องค์การบริหารส่วนตำบลภูห่านกำหนดข้อ ๒๖ ผู้ใช้น้ำต้องชำระเงินค่าน้ำ ค่าบริการอื่นๆ และค่าเสียหายทันทีที่พนักงานได้นำใบเสร็จรับเงินหรือใบแจ้งหนี้ขอเก็บเงินมิฉะนั้นต้องมาชำระเงินที่องค์การบริหารส่วนตำบลภูห่านภายในเวลาที่กำหนดข้อ ๒๗ ผู้ใช้น้ำไม่ได้ชำระค่าน้ำในวันที่พนักงานไปยื่นใบเสร็จรับเงินจะต้องมาชำระเงินที่องค์การบริหารส่วนตำบลภูห่านภายในเวลา ๗ วัน หากเลยกำหนดเวลายังไม่มาชำระเงินผู้ใช้น้ำจะต้องชำระค่าปรับเป็นจำนวนเงิน ๒๐ บาท กับองค์การบริหารส่วนตำบลภูห่านคณะกรรมการบริหารกิจการประปาองค์การบริหารส่วนตำบลภูห่าน ขอสงวนสิทธิในการเรียกเก็บค่าธรรมเนียม และค่าบริการจากผู้ใช้น้ำซึ่งการประปาองค์การบริหารส่วนตำบลภูห่านจะกำหนดไว้ในสัญญาระหว่างผู้ใช้น้ำกับการประปาองค์การบริหารส่วนตำบลภูห่านข้อ ๒๘ ถ้าหากผู้ใช้น้ำยังไม่ชำระเงินค่าน้ำพร้อมด้วยค่าปรับอีกภายในเวลา ๗ วัน ทางองค์การบริหารส่วนตำบลภูห่าน จะงดจ่ายน้ำแก่ผู้ใช้น้ำทันทีข้อ ๒๙ ผู้ใช้น้ำที่ถูกงดจ่ายน้ำเพราะไม่ชำระหนี้ไม่ว่ากรณีใดๆ ภายหลังแสดงความจำนงขอใช้น้ำตามเดิมอีกต้องชำระหนี้ที่ค้างชำระทั้งหมดและค่าใช้จ่ายต่างๆ ให้แก่องค์การบริหารส่วนตำบลภูห่าน ดังนี้(๑) ถ้าผู้ใช้น้ำชำระหนี้ที่ค้างชำระทั้งหมดภายในกำหนด ๑ ปีนับแต่องค์การบริหารส่วนตำบลภูห่านงดจ่ายน้ำแล้วองค์การบริหารส่วนตำบลภูห่านจะทำการติดตั้งมาตรวัดน้ำให้ใช้น้ำตามเดิมโดยผู้ใช้น้ำจะต้องชำระค่าใช้จ่ายตามอัตราที่องค์การบริหารส่วนตำบลภูห่านกำหนด(๒) ถ้าผู้ใช้น้ำชำระหนี้ที่ค้างทั้งหมดเมื่อพ้นกำหนด ๑ ปีนับแต่องค์การบริหารส่วนตำบลภูห่านงดจ่ายน้ำจะต้องยื่นคำขอใช้จ่ายในการติดตั้งเช่นเดียวกับผู้ขอใช้น้ำรายใหม่ข้อ ๓๐ เมื่อผู้ใช้น้ำได้รื้อถอนอาคารหรือย้ายไปจากภูมิลำเนาเดิมโดยมิได้แจ้งเจตนาว่าจะครอบครองสิทธิการใช้น้ำหรือโอนสิทธิให้ผู้อื่นหรือบอกเลิกสัญญาการใช้น้ำภายในกำหนด๑๘๐ วัน นับแต่วันรื้อถอนให้ถือว่าสละสิทธิหรือโอนสิทธิให้แก่บุคคลอื่นข้อ ๓๑ ผู้ขอใช้น้ำที่ยื่นคำร้องขอและชำระเงินค่าใช้จ่ายในการติดตั้งประปาไว้แล้วแต่ปฏิเสธที่จะให้วางท่อและติดตั้งมาตรวัดน้ำโดยไม่มีเหตุผลสมควรภายในเวลาที่องค์การบริหารส่วนตำบลภูห่านแจ้งให้ทราบเป็นลายลักษณ์อักษรให้ถือว่าสละสิทธิการใช้น้ำและยินยอมให้ริบเงินค่าใช้จ่ายทั้งหมดตามที่ชำระไว้กับองค์การบริหารส่วนตำบลภูห่านข้อ ๓๒ ถ้าผู้ใช้น้ำสงสัยว่ามาตรวัดน้ำจำนวนคลาดเคลื่อนจะขอให้เข้าทำการตรวจสอบก็ได้โดยยื่นความจำนงเป็นลายลักษณ์อักษรถ้าตรวจสอบแล้วปรากฏว่าคลาดเคลื่อนจริงองค์การบริหารส่วนตำบลภูห่านจะคิดจำนวนน้ำที่ใช้ไปตามข้อ ๒๐ แต่ถ้าปรากฏว่ามาตรวัดน้ำอยู่ในสภาพใช้การได้ตามปกติผู้ใช้น้ำต้องเสียค่าใช้จ่ายตามอัตราที่กำหนดข้อ ๓๓ กรณีผู้ใช้น้ำจากแหล่งอื่นเช่น น้ำฝน น้ำบ่อบาดาล ฯลฯผู้ใช้น้ำจะต้องต่อท่อแยกไว้ต่างหากจากที่จ่ายน้ำขององค์การบริหารส่วนตำบลภูห่านและท่อภายในหากผู้ใช้น้ำไม่ปฏิบัติตามความในวรรคหนึ่ง องค์การบริหารส่วนตำบลภูห่านมีสิทธิงดจ่ายนํ้าและผู้ใช้น้ำ ต้องรับผิดชอบค่าเสียหายตามที่กำหนดข้อ ๓๔ กรณีผู้ใช้น้ำถึงแก่กรรมทายาทหรือผู้มีสิทธิในอาคารสถานที่นั้นประสงค์จะได้รับสิทธิการใช้น้ำทายาทหรือผู้มีสิทธิต้องแสดงความจำนงเป็นลายลักษณ์อักษรเพื่อทำการโอนสิทธิการใช้น้ำให้ผู้อื่นข้อ ๓๕ ผู้ใช้น้ำที่เป็นหน่วยงานราชการโรงเรียน/โรงเรียนสอนศาสนา/มัสยิดนอกสังกัด องค์การบริหารส่วนตำบลภูห่านกำหนดใช้น้ำฟรีไม่เกิน ๕ ลูกบาศก์เมตรหากเกินจะต้องจ่ายในส่วนที่เกินหากผู้ใดฝ่าฝืน หรือไม่ปฏิบัติตามข้อบัญญัตินี้ในข้อที่มิได้กำหนดโทษโดยตรงมีความผิดต้องระวางโทษปรับไม่เกิน ๑,๐๐๐ บาทให้นายกองค์การบริหารส่วนตำบลภูห่านเป็นผู้รักษาการให้เป็นไปตามข้อบัญญัตินี้ และมีอำนาจออกระเบียบ หลักเกณฑ์ ประกาศหรือคำสั่งเพื่อปฏิบัติให้เป็นไปตามข้อบัญญัตินี้ประกาศณ วันที่ ๘ พฤษภาคม พ.ศ. ๒๕๕๗บุญอยู่เกียรติศิริกุลนายกองค์การบริหารส่วนตำบลภูห่าน[เอกสารแนบท้าย]๑. คำขอติดตั้งประปา๒. หนังสือสัญญาขออนุญาตการใช้น้ำประปา(ดูข้อมูลจากภาพกฎหมาย)ปริยานุช/ผู้จัดทำ๒๐ มกราคม ๒๕๕๘นุสรา/ผู้ตรวจ๖ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔ ง/หน้า ๑/๑๖ มกราคม ๒๕๕๘